Tisztelt Sárszentmihályiak, Kedves sportbarátok!

Nagy örömmel teszünk eleget a nyertes sport pályázatunk kötelezően megjelenő nyilvánosságának, amelyben értesülhetnek a pályázat részleteiről.

A Sárszentmihályi Sport Egyesület a 2018/19-es labdarúgó idényre is a Társasági adókedvezmény sporttámogatási rendszerén belül, látvány csapat sportágakhoz kötődő támogatásra pályázatot nyújtott be. Az elbírálás sikeres volt és kb. 6,4 MFt önrész mellett valamivel több mint 16,3 MFt támogatást nyertünk . A projektben több elem is szerepel többek között régi vágyunk egy 9 fős kisbusz is beszerzésre kerül, amellyel a mérkőzésekre az eljutást kívánjuk megkönnyíteni. Megújulnak az öltőző bútorai és informatikai eszközei, kiszolgáló gépei, valamint minden korosztály sportfelszerelése és sporteszközei is a pályán lévő kapukkal és kapuhálókkal együtt. A későbbiekben a projekt elemek tartalmukat tekintve még változhatnak.

A projekt pontos költségvetése és a jóváhagyás a mellékletekben megtekinthető.

Köszönjük minden támogatóinknak és leendő támogatóinknak a segítséget. Külön köszönjük az utánpótlás csapatok edzőinek az önkéntes munkát, valamint a pályázatban résztvevők önzetlen segítségét. Továbbra is nagy szeretettel várjuk a gyermekeket az edzéseken és a mérkőzéseken.

Bízunk abban, hogy az elindult folyamatokat az elkövetkezendő években tovább tudjuk vinni, a környező falvak fiataljaival együtt minél több gyermekkel szerettethetjük meg a rendszeres mozgás örömét. Ezzel hozzá segítve őket az egészséges életmód kialakításához. Az eddigi gyakorlatnak megfelelően községünk minden lakója kulturáltan, céljának megfelelően tudja használni a sportpályát.

2018. november 20.

Sárszentmihályi SE vezetősége és labdarúgói